Romualdas Karazija

Romualdas Karazija (g. 1942 m. gegužės 18 d. Subačiuje) – lietuvių fizikas, habilituotas fizinių mokslų daktaras, profesorius.

Biografija 

1959–1964 m. studijavo Vilniaus valstybinio universiteto Fizikos ir matematikos fakultete, 1965–1967 m. – aspirantūroje LMA Fizikos ir matematikos institute (vadovas Adolfas Jucys). 1968 m. VVU apgynė fizikos ir matematikos mokslų kandidato (dabar – mokslų daktaro) disertaciją „Kai kurie energijos operatoriaus matricinių elementų skaičiavimo sudėtingiems atomams klausimai“. 1993 m. trijų fizikos institutų (FI, PFI ir TFAI) sudarytame habilitacijos komitete apgynė habilituoto fizinių mokslų daktaro disertaciją „Laisvųjų atomų konfigūracijos su vidinėmis vakansijomis ir Rentgeno bei Ožė spektrų savybės“. 1964–1977 m. dirbo Fizikos ir matematikos institute, 1977–1990 m. – Fizikos institute. 1990–2012 m. dirbo VU Teorinės fizikos ir astronomijos institute, nuo 1991 m. buvo vyriausiasis mokslo darbuotojas. 1995–2010 m. dėstė Vilniaus pedagoginiame universitete, 2000 m. suteiktas profesoriaus vardas.

1972–1979 m. buvo Lietuvos fizikų draugijos mokslinis sekretorius, 1991–1993 m. – Lietuvos mokslo tarybos narys, 2003–2009 m. – Lietuvos mokslo premijų komiteto narys. 1991–2009 m. buvo žurnalo „Fizikų žinios“, nuo 1994 m. yra „Lithuanian Journal of Physics“ redaktorių kolegijų narys, o 2008–2010 m. buvo vyriausiasis redaktorius. 2001–2014 m. – Visuotinės lietuvių enciklopedijos konsultantas fizikos istorijos klausimais, 2003–2007 m. – Lietuvos mokslo tarybos Mokslo prioritetų ir vertinimo komisijos narys.

2000 m. išrinktas Lietuvos mokslų akademijos nariu korespondentu,
nuo 2011 m. – Lietuvos mokslų akademijos tikrasis narys.

Mokslinė veikla 

Mokslinių tyrimų kryptys: daugiaelektronių atomų teorija, atomo sąveika su spinduliuote, procesai, vykstantys  vidiniuose atomo sluoksniuose, Rentgeno, Ožė (Auger) ir optiniai spektrai, mokslotyra. Apibendrino ir išplėtojo daugiaelektronių atomų Rentgeno ir elektronų spektrų teoriją. Suformulavo bendrą atominių dydžių sumavimo pagal visus daugiaelektronius kvantinius skaičius metodą. Juo naudojantis, buvo gautos įvairių spektrų bendrųjų charakteristikų išraiškos, jos pritaikytos spektrų dėsningumams tirti, elementariųjų procesų atomuose kaskadoms nagrinėti. Nustatytos naujos elektrono banginės funkcijos kolapso savybės, siauros intensyvių linijų grupės susidarymo emisijos ir fotosužadinimo spektruose sąlygos. Yra per 100 mokslinių straipsnių autorius ir bendraautoris.

Bibliografija 

Monografijos:

 Romualdas Karazija. Laisvųjų atomų Rentgeno ir elektronų spektrų teorijos įvadas (). Vilnius: Mokslas, 1987, 273 p.:iliustr.
 Romualdas Karazija. Atominių dydžių sumos ir vidutinės spektrų charakteristikos (). Vilnius: Mokslas, 1991, 271 p.:iliustr.
 Romualdas Karazija. Introduction to the Theory of X-Ray and Electronic Spectra of Free Atoms. New York: Plenum Publishing Corporation, 1996, 311 p.:illustr. ISBN 0-306-44218-3

Vadovėliai:

 Romualdas Karazija. Fizika humanitarams. Klasikinė fizika. Vilnius: TEV, 1996, 278 p.:iliustr. ISBN 9986-546-07-9
 Romualdas Karazija. Fizika humanitarams. Šiuolaikinė fizika. Vilnius: TEV, 1997, 221 p.:iliustr. ISBN 9986-546-16-8
 Romualdas Karazija. Fizikos istorija. Vilnius: Inforastras, 2002, 263 p.:iliustr. ISBN 9955-9578-0-8. Pataisytas ir papildytas elektroninis leidimas – Vilnius: Vilniaus universiteto Fizikos fakultetas, 2017, 344 p.:iliustr. ISBN 978-609-459-846-3
 Romualdas Karazija. Fizikos metodologija ir filosofija. Vilnius: Vilniaus pedagoginio universiteto leidykla, 2007, 162 p.:iliustr. ISBN 978-9955-20-207-3

Biografijos:

 Romualdas Karazija. Žalias teorijos medis: akad. A. Jucys: gyvenimas ir mokslinė veikla. Vilnius: Inforastras, 2003, 175, xvi p.:iliustr. ISBN 9955-9578-8-3. Pataisytas ir papildytas elektroninis variantas.
 Akademikas Adolfas Jucys. Sudarytojas Romualdas Karazija. Vilnius: Lietuvos mokslas, 2004, 400 p.:iliustr. ISBN 9986-795-27-3

Mokslo populiarinimo ir kitos knygos:
 
 Romualdas Karazija. Šimtas fizikos mįslių. Vilnius: Vaga, 1977, 294 p.:iliustr.
 Romualdas Karazija. Linksmoji fizika. Vilnius: Mokslas, 1982, 128 p.:iliustr.
 Romualdas Karazija. Neregimųjų spindulių pėdsakais. Vilnius: Mokslas, 1983, 103 p.:iliustr.
 Romualdas Karazija. Vaivorykštės spalvos. Vilnius: Vaga, 1984, 54 p.:iliustr.
 Romualdas Karazija. Kaip pakelti Žemę. Kaunas: Šviesa, 1988, 60 p.:iliustr. ISBN 5-430-00147-3
 Romualdas Karazija. Šimtas fizikos mįslių. Sofija: Nauka i izkustvo, 1990, 299 p.:iliustr. (bulgarų k.).
 Romualdas Karazija. Kasdienės paslaptys. Kaunas: Šviesa, 1993, 91 p.:iliustr. ISBN 5-430-01445-1
 Romualdas Karazija. Fizikos mįslės. Vilnius: Alma littera, 1999, 189 p.:iliustr. ISBN 9986-02-615-6
 Romualdas Karazija. Linksmoji fizika ir jos taikymas poezijoje, politikoje bei parapsichologijoje. Kaunas: Šviesa, 1999, 196 p.:iliustr. ISBN 5-430-02570-4
 Romualdas Karazija. Šviesos ir šešėlių paslaptys. Vilnius: Asveja, 2000, 16 p.:iliustr. ISBN 9955-464-00-3
 Romualdas Karazija. Įžymūs fizikai ir jų atradimai. Kaunas: Šviesa, 2002, 189 p.:iliustr. ISBN 5-430-03260-3
 Romualdas Karazija. Žaislai, įdomūs bandymai ir žaidimai. Vilnius: TEV, 2002, 128 p.:iliustr. ISBN 9955-491-14-0. Antras pataisytas ir papildytas leidimas – Vilnius: TEV, 2014. 136 p.:iliustr. ISBN 978-609-433-217-3
 Romualdas Karazija. Pėdos. Vilnius: Inforastras, 2017, 416 p.:iliustr. ISBN 978-609-420-560-6
 Romualdas Karazija. Tas paprastas nepaprastas pasaulis. Vilnius: Ciklonas, 2018, 110 p.:iliustr. ISBN 978-609-8122-53-4
 Kas domina fizikus šiandien? Sudarytojas Romualdas Karazija. Vilnius: Mokslas, 1984, 93 p.:iliustr.
 Kas domina fizikus šiandien? Atradimai, prielaidos, faktai. Sudarytojas Romualdas Karazija. Kaunas: Šviesa, 1996, 99 p.:iliustr.

Įvertinimas 

 1995 m. – Lietuvos mokslo premija už monografijas „Laisvųjų atomų Rentgeno ir elektronų spektrų teorijos įvadas“ (V., 1987 m., rusų k.) ir „Atominių dydžių sumos ir vidutinės spektrų charakteristikos“ (V., 1991 m., rusų k.).
 2003 m. – Lietuvos didžiojo kunigaikščio Gedimino ordino Karininko kryžius.
 2004 m. – Pasaulinės intelektinės nuosavybės organizacijos (WIPO) kūrybingumo premija ir medalis už fizikos knygas.
 2004 m. – Lietuvos mokslų akademijos vardinė Adolfo Jucio premija už darbų ciklą „Šiuolaikinės daugiaelektronių atomų teorijos plėtojimas ir taikymas (1993–2004 m.)“ (kartu su bendradarbiais).
 1994, 1996, 1997, 2003 ir 2006 m. – LR Švietimo ir mokslo ministerijos premijos už vadovėlius vidurinėms bei aukštosioms mokykloms ir mokslo populiarinimo knygas.

Šaltiniai

Nuorodos 
 Asmeninė Romualdo Karazijos svetainė.
 Asmeninis Romualdo Karazijos tinklalapis VU TFAI interneto svetainėje.
 Asmeninis Romualdo Karazijos tinklalapis LMA interneto svetainėje.
 Virtuali paroda „Nuo teorinės iki linksmosios fizikos“, skirta R. Karazijos 75-mečiui.
 Romualdo Karazijos mokslo darbai ar jų referatai.

Lietuvos fizikai
Lietuvos mokslų akademijos tikrieji nariai
Lietuvos mokslo tarybos nariai